Tori Amos
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Tori Amos er en amerikansk sanger, pianist og komponist. Hun ble først stemplet som den nye Kate Bush, men greide snart å skape sin egen personlige stil. Hennes intime, pianobaserte popmusikk har skaffet henne meget lojale fans.
Hun vokste opp i Silver Spring i Maryland. På slutten av 1980-tallet var hun frontfigur i heavy metal-bandet Y Kant Tori Read. Hun solodebuterte med albumet Little Earthquakes i 1992, og i årene fram til 1998 hadde hun store hits i Storbritannia med Crucify, Cornflake Girl, Pretty Good Year, Caught A Lite Sneeze, Hey Jupiter og Spark.I 1997 gikk hun til topps der med en dance-remiks av Professional Widow (It's Got To Be Big). Også i hjemlandet USA har Amos hatt et bra albumsalg, men bare én Topp 30-hit: 1000 Oceans (1999). Studioalbum: Little Earthquakes (1992)  Under The Pink (1994)  Boys For Pele (1996)  From The Choirgirl Hotel (1998)  To Venus And Back (1999)  Strange Little Girls (2001)  Scarlet's Walk (2002)  The Beekeeper (2005)  American Doll Posse (2007)  Abnormally Attracted To Sin (2009)  Midwinter Graces (2009; juleplate)  Night Of Hunters (2011)  Gold Dust (2012)  Unrepentant Geraldines (2014)  Native Invader (2017)  Ocean To Ocean (2021) Les mer i Store norske leksikon popmusikk Eksterne lenker Tori Amos